Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: * Lásd a 9/1995. (II. 3.) Korm. rendeletet a köztisztviselők képesítési
Paragraph Index: 778

3. A munkaterület leírása A biztonságos működés feltételeinek megteremtése és folyamatos fenntartása, a rendészeti-vagyonvédelmi, őrzési, tűz- és munkavédelmi, polgári védelmi, katasztrófa-elhárítási feladatok külön vagy összevont munkakörben történő ellátásával, elsősorban az oktatási és kulturális ágazathoz tartozó területen és intézményekben. Szaktudása, elméleti és gyakorlati felkészültsége alapján képes gazdálkodó szervezetek fenti hasonló igényű feladatainak ellátására is, ha azt külön jogszabály nem tiltja. III. A szakképesítés szakmai követelményei A biztonságszervezői foglalkozás gyakorlása során előforduló feladatcsoportok: — Rendészeti-vagyonvédelmi, őrzési szabályzat elkészítése, alkalmazása a gyakorlatban. — A vagyon elleni cselekmények megelőzésének módszerei, a vagyon védelmének megszervezése, ellenőrzése. — Az egészséges és biztonságos munkavégzési feltételek kialakításának elősegítése, megvalósításuk folyamatos ellenőrzése, elsősegélynyújtás, az oktatás megszervezése, munkavédelmi szabályzat elkészítése. — A tűz elleni védekezés személyi és tárgyi feltételeinek meghatározása, meglétük ellenőrzése, tűzmegelőzési javaslatok kidolgozása. Tűzvédelmi szabályzat, tűzriadóterv elkészítése, tűzvédelmi oktatás. — Polgári védelmi feladatok ellátására javaslat, a végrehajtáshoz tervek, okmányok készítése, gyakorlatok szervezése, polgári védelmi oktatások tartása, katasztrófa-elhárítási tervek készítése. — A biztonságszervezői feladatok ellátását meghatározó jogszabályok alkalmazása a gyakorlati munka során. Rendészet-vagyonvédelem, őrzés Biztonságszervező II. (középfokú) A biztonságszervező ismerje — a vagyonvédelem technikai eszközeinek működési alapelveit, alkalmazási területeit, — a különböző objektumok őrzési rendszereit, módszereit, — a pénz- és értékszállítás és őrzés megoldásait, — az őrző-védő kutyák tartásának, alkalmazásának főbb szabályait, — a fegyveres szolgálat ellátásának szabályait, — az őrségi okmányokat, dokumentációkat, — a személyvédelem alapismereteit, — a rendezvények biztosításával kapcsolatos feladatokat, — a bombariadó és rendkívüli esemény során teendőket, 1998/50. szám — a rendészetre, a vagyonvédelemre és az őrzési tevékenység ellátására vonatkozó jogszabályokat, — a rendészeti feladatokat végzők jogait, kötelezettségeit, — a rendőr, a fegyveres biztonsági őr, a mezőőr és a vagyonőr — rendész jogosultságai, illetékessége közötti különbségeket, — a kulcsok kezelésének rendjét, — a személy- és gépjárműforgalom, a ki- és beszállítások rendjét, — a portaszolgálat ellátásának szabályait, — a maroklőfegyverek főbb fajtáit, jogi kategóriáit, — a maroklőfegyverek, lőszerek jellemzőit és azok használatának, tárolásának és karbantartásának főbb szabályait, — az egyéb kényszerítő eszközöket, használatuk szabályait, — a megelőzés fontosságát, főbb módszereit, — a bűncselekmény észlelésekor szükséges teendőket (helyszín, hatósággal együttműködés stb.). A biztonságszervező legyen képes — rendészeti-vagyonvédelmi szabályzat készítésében közreműködni, azt a gyakorlatban alkalmazni, — a házirendet elkészíteni, azokban az élet- és vagyonvédelmi előírásokat megjeleníteni, — a tulajdonban okozott károk esetén a feljelentést előkészíteni, — rendkívüli események során az élet- és vagyonmentés megszervezésében és a végrehajtásban részt venni, — a bűncselekmény színhelyével kapcsolatos rendészeti feladatokat elvégezni, — a porta-, személy- és vagyonvédelmi napi szolgálat irányítására, — nagy értékű és/vagy veszélyes szállítmányok őrzésére, kíséretére, — a vagyonvédelem technikai eszközei, rendszerei kezelésére, — rendezvények biztosítására. Biztonságszervező I. (felsőfokú) A biztonságszervező ismerje — a vagyonvédelmet elősegítő mechanikai és villamosvédelem eszközeit, módszereit, alkalmazási területüket, — az elektronikai és más elvű, korszerű védelem kiépítésének sajátosságai, főbb eszközei, alkalmazási területüket, legfontosabb karbantartási módszereit, üzemeltetésük szabályait, — a védelmi célú rendszerek, eljárások, eszközök kombinált felhasználásának előnyeit, — az objektumok veszélyezettség szerinti besorolásának ismérveit, — egy átlagos vállalat, intézmény rendészeti-vagyonvédelmi szervezetének felépítését, a szervezetbe beosztottak jogait, kötelezettségeit, — a vagyon vagy biztonsági őrség szervezésének főbb szempontjait, — az őrszolgálatos személyek kötelezettségeit, jogait, — a személy- és gépjárműforgalom intézményen belüli megszervezését, ellenőrzését, a portaszolgálat ellátásának szabályait, a személyek és csomagok átvizsgálásának szabályait, — a személyi tulajdon védelmének elősegítése érdekében teendő intézkedéseket, a vagyontárgyak kölcsönzési rendjét, — a vagyonvédelem, rendészet terén illetékes hatóságokat, szervezeteket, a velük való együttműködés módozatait, — a rendőr, a fegyveres biztonsági őr, a mezőőr és a vagyonőr-rendész jogosultságai, illetékessége közötti különbségeket, — a kriminológia és a kriminalisztika fogalmát, — a megelőzés fontosságát a bűnözés elleni harcban. A biztonságszervező munkája során alkalmazni tudja — a személyvédelem megszervezésének módszereit, — a vagyonvédelmi őrkutyák tartásának szabályait, — a maroklőfegyverek, lőszerek, illetve egyéb kényszerítő eszközök használatának, tárolásának, karbantartásának szabályait, — az ipari, kereskedelmi, mezőgazdasági, közlekedési, kulturális, oktatási objektumok, bankok, pénzintézetek célszerű védelmi rendszerének kiépítési elveit, őrzésének megszervezési módjait, — az őrzéssel összefüggő kötelezettségeket (megbízó, megbízott, felelősség stb.), — az őrzést segítő távfelügyeleti továbbjelzési megoldásokat, a helymeghatározó, őrjárat-ellenőrző, beléptető rendszereket, — a fegyveres őrszolgálat ellátásának szabályait, — a kulcskezelés, a ki- és beszállítások rendjét, — a rendészeti-vagyonvédelmi ellenőrzések módszereit, — a biztonságot növelő szolgálat ellátásának szabályait, — a konfliktuskezelést és a vezetés pszichológiáját, — a rendészetre, a vagyonvédelemre és az őrzési tevékenység ellátására vonatkozó jogszabályokat. A biztonságszervező legyen képes — rendészeti, vagyonvédelmi és őrzési szabályzatokat készíteni, azokban az élet- és vagyonvédelmi előírásokat, követelményeket érvényre juttatni, — nagy értékű és/vagy veszélyes szállítmányok őrzésének, kíséretének megszervezésére, irányítására, — őrségi okmányokat, dokumentációkat készíteni, — a sport-, kulturális, politikai, gazdasági rendezvények biztosításának tervét elkészíteni és lebonyolításában részt venni, — a tulajdonban okozott károk esetén intézkedni, szükség esetén feljelentést készíteni, 1998/50. szám — a rendkívüli eseményekkor (pl. erőszakos behatolás, bank- vagy pénztárrablás, túszejtés, robbantással való fenyegetés, zsarolás, tűz, közmű súlyos hibája) az élet- és vagyonmentéssel kapcsolatos intézkedéseket megtenni, azok végrehajtásában tevőlegesen közreműködni, — a bűncselekmény színhelyét biztosítani, a felderítését elősegítő, hatáskörében álló intézkedéseket megtenni, — a vagyonvédelem technikai eszközeit, rendszereit használni, működtetni, felügyelni, — biztonságot növelő szolgálat elrendelését és működtetését előkészíteni, — minősített időszakban helytállni, rendkívüli feladatok megoldásában öntevékenyen részt vállalni. Tűzvédelem Biztonságszervező II. (középfokú) A biztonságszevező ismerje — a tűzvédelmet alátámasztó jogszabályok rendszerét, — az égés feltételeit, paramétereit, — az ismertebb oltóanyagokat, hatásmechanizmusukat, égéskésleltetési módszereket, — a hő-, láng-, sugárzás- és füstérzékelők, gázveszélyjelzők működési elveit, — a tűzjelző berendezések célját, jellemző felépítését, — a szívó- és nyomóoldali tűzoltó felszereléseket, mászó- és védőfelszereléseket, — a kismotor fecskendők, a vízvételezési helyek használatának szabályait, — a tűzmegelőzés feladatait, — a tűzoltás során megoldandó főbb feladatokat, — az anyagok tűzveszélyességi osztályait, a tűzveszélyességi besorolás szabályait, — a veszélyességi övezetek meghatározását, a tűzszakaszok, tűzgátló elválasztások jelentőségét, — a hő és a füst elvezetésének szabályait, — a kiürítési útvonalak jelentőségét, kijelölésük elvét, — a villamos berendezések létesítésének elemi szabályait, — a villámvédelem jelentőségét, főbb követelményeit, — a gépjárművek tűzvédelmi szabályait, — a raktározási tűzvédelmi előírásait, — a tűzveszélyes tevékenység végzésének szabályait, — a tüzelő-, fűtő-, villamos és világítóberendezések használatának szabályait, — a tűzoltó vízforrások karbantartásának módszereit, — a tűzjelzés módszereit, követelményeit, — az oktatási, művelődési és közgyűjteményi intézmények tűzmegelőzéssel kapcsolatos feladatait. A biztonságszervező legyen képes — tűzriadóterv készítésére, — tűzvédelmi szabályzat kidolgozására kisebb intézményeknél, — a tűzvédelmi oktatás megszervezésére, — a tűzvédelmi megelőző tevékenységre, annak szervezésére, — az ellenőrzések végrehajtására, — a tűzjelző berendezések kezelésére, — tűzoltó berendezések és felszerelések használatára. Biztonságszervező I. (felsőfokú) A biztonságszervező ismerje — a termodinamikai alapfogalmakat, — az égés feltételeit és paramétereit, a hőterjedés és az önmelegedés fogalmát, — az egyes oltóanyagokat, hatásmechanizmusukat, az égéskésleltetés módszereit, — a hő-, láng-, sugárzás- és füstérzékelők gázveszélyjelzők működési elveit, — a tűzjelző berendezések felépítését, — a gépjárműfecskedők, habbal, porral oltó, emelőkosaras, létrás járművek, műszaki mentő járművek főbb igénybevételi módjait, — a szívó- és nyomóoldali tűzoltó felszereléseket, mászó- és védőeszközöket, — a különböző tűzoltási tevékenységek osztályozását, — a pszichikai tényezők jelentőségét a felkészítésben és a tűzoltásban, — a tűzveszélyesség jellemzőit, — az anyagok tűzveszélyességi osztályait, — a tűzállósági fokozatok értelmezését, a tűzállósági határértéket, — az épületszerkezetek éghetőségi csoportosítását, — a tűzszakaszok, tűzgátló elválasztások meghatározását, jelentőségét, az épületszerkezetek tűzállósági paramétereit, — a hő- és füstelvezetés, valamint a kémény és füstcsatorna létesítésének szabályait, — az éghető gázok, folyadékok tárolásának, szállításának szabályait. A biztonságszervező munkája során alkalmazni tudja — a tűz elleni védekezés jogszabályait, — a vízzel, habbal, gázzal, porral oltó kézi tűzoltó berendezéseket, — a tűzveszélyességi besorolás szabályait, — a veszélyességi övezetek, a veszélyes zónák meghatározását, kijelölését, — a tűzterhelés-számítás módszerét, — a kiürítési útvonalak kijelölésének módszereit, — a tűzoltási, felvonulási utat, kijelölésének módszereit, — a szellőztetés és a csatornahálózat használatának szabályait, — a középmagas épületek tűzvédelmi előírásait, — a tüzelő- és fűtőberendezések létesítésének és használatának fontosabb szabályait, — a raktározás tűzvédelmi előírásait, — a tűz- és robbanásveszélyes tevékenység végzésének szabályait, 1998/50. szám — a tűzoltó vízforrások kezelésének, karbantartásának módszereit, — a tűzjelzés követelményeit. A biztonságszervező legyen képes — tűzvédelmi szabályzat, és — tűzriadóterv készítésére, — tűzvédelmi megelőző tevékenység és az ellenőrzés megszervezésére, végrehajtására, — a tűzvédelmi oktatás megszervezésére és megtartására, — tűzveszélyességi besorolás készítésére, — tűzszakaszok és tűzgátló elválasztások kijelölésére, — tűzoltási felvonulási utak, terek kijelölésére, — az oktatási intézmények tűzvédelmi feladatai megszervezésére és ellátására, — a művelődési és közgyűjteményi intézmények tűzvédelmi feladatai megszervezésére és ellátására — tűzvédelmi rendszer létesítési koncepcióját kialakítani, — a tűzjelző berendezéseket üzemeltetni, — tűzoltó eszközök, felszerelések használatára. Munkavédelem, egészségvédelem Biztonságszervező II. (középfokú) A biztonságszervező ismerje — a munkavédelmi és foglalkozás-egészségügyi jogszabályok rendszerét, — a munkavédelmi eljárásokat, a munkavédelmi ellenőrzés módszereit, dokumentálását, — az időszakos biztonságtechnikai vizsgálatok szabályait, — a munkavédelmi oktatás tartalmát, — az ismertebb baleseti veszélyforrásokat ágazatonként, — a szellőzés, fűtés, klimatizálás módszereit, — a zaj- és rezgésvédelem, a világítás és színdinamika alapjait, — a villamosság biztonságtechnikájának alapjait, — az anyagmegmunkálás és anyagmozgatás jellemző veszélyforrásait, — a munkaélettan, a munkaegészségügy fogalmát, — a környezetkárosítás hatásait, — az egészségre ártalmas és veszélyes ismertebb anyagok csoportjait, azok jellemző hatásait. A biztonságszervező legyen képes — munkavédelmi szabályzás készítésében közreműködni, azt a gyakorlatban alkalmazni, — munkabaleset-kivizsgálási jegyzőkönyvet készíteni, — az elsősegélynyújtás és újraélesztés szabályait a gyakorlatban alkalmazni, — a munkabalesetek megelőzése érdekében tevékenykedni, — a munkavédelmi ellenőrzésen közreműködni, jegyzőkönyvet készíteni, — a biztonságtechnikai vizsgálatokban részt venni, — a védőeszközök karbantartását szervezni, abban részt venni. Biztonságszervező I. (felsőfokú) A biztonságszervező ismerje — a munkavédelem fő területeit, módszereit, eszközeit és szabályozási rendszerét, — a munkavégzéssel kapcsolatos veszélyforrásokat, a veszélyes és ártalmas tényezőket, — a szellőzés-fűtés és klimatizálás alapproblémáit, a levegő összetételének és szennyezettségének vizsgálati módszereit, — a munkahelyi zaj- és rezgésvédelem alapjait, — a világítástervezés és a színdinamika alapjait, — a megbízhatóság-elmélet alapjait, — a villamosság biztonságtechnikájának alapjait, a kapcsolódó szabványokat, — az esztergálás, köszörülés, faipari megmunkálások főbb veszélyforrásait, — a munkaélettan és munkaegészségtan alapfogalmait, — a környezetkárosító anyagait, azok hatásait, — a környezetvédelem jelentőségét, megvalósulása ismertebb eljárásait, — az egészségre ártalmas és veszélyes anyagok fontosabb csoportjait, azok jellemző hatásait, — a foglalkozási megbetegedések leggyakoribb okait. A biztonságszervező munkája során alkalmazni tudja — a munkavédelem és a foglalkozásegészségügy jogszabályait, — a minősítés és minőségtanúsítás, az időszakos biztonságtechnikai vizsgálatok gyakorlatát, — a munkabaleset kivizsgálás és a munkavédelmi oktatás előírásait és gyakorlatát, — a munkahelyek komplex értékelésének módszereit, — a gépek és megmunkálási technológiák biztonságtechnikáját, — az anyagmozgatás biztonságtechnikáját, — az egyéni védőeszközök kiválasztását és használatának előírásait, — a munkavédelmi eljárások lebonyolítási rendjét, — a munkahelyi mikroklíma kialakításának módszereit, — az elsősegélynyújtás és az újraélesztés szabályait, — a testnevelési és a sporteszközök használatának szabályait. A biztonságszervező legyen képes — munkavédelmi szabályzást készíteni, — munkabalesetek kivizsgálásában részt venni, jegyzőkönyvet készíteni, — üzembe helyezési eljárást, munkavédelmi ellenőrzést szervezni és dokumentálni, — a munkahelyek komplex, ergonómiai értékelésére, 1998/50. szám — munkabaleset-megelőzési feladatok elvégzésére, különös tekintettel a tárgyi, személyi és szervezeti feltételekre, — a védőeszközök karbantartásának tervezésére és szervezésére, — az elsősegélynyújtásra, — a környezetvédelem érdekében tevékenykedni, — az oktatási intézmény munkavédelmi feladatai megszervezésére és elvégzésére, — a kulturális intézmények munkavédelmi feladatai megszervezésére és elvégzésére. Polgári védelem, katasztrófa-elhárítás Biztonságszervező II. (középfokú) A biztonságszervező ismerje — a polgári védelem jogszabályrendszerét, — a védelmi felkészítés és országmozgósítás főbb feladatait, szervezeti és irányítási rendjét, — a polgári védelem fogalmát, feladatait, szervezeti és irányítási rendjét, — a honvédelmi kötelezettség tartalmát, — a polgári védelmi tervek, dokumentációk tartalmát, — a polgári védelem főbb anyagi, technikai eszközeit, — az egyéni védőeszközöket, azok használatának módját, eseteit, — a minősített időszakok fogalmát, tartalmát, — a katasztrófák fajtáit, — a rendkívüli események bekövetkezése esetén a teendőket. A biztonságszervező legyen képes — polgári védelmi, felkészítési okmányok, dokumentációk készítésében részt venni, — az egyéni védőeszközök használatára, azok oktatására, kiosztásának megszervezésére, — a vegyi anyagokat kimutató eszközök, sugárszintmérő eszközök használatára, — polgári védelmi eszközök, anyagok szakszerű tárolására, — rendkívüli eseményekkel kapcsolatos tevékenység megszervezésében és végrehajtásában részt venni. Biztonságszervező I. (felsőfokú) A biztonságszervező ismerje — a védelmi felkészítés és országmozgósítás feladatait, szervezeti és irányítási rendjét, — a polgári védelem fogalmát, feladatait, szervezeti és irányítási rendjét, — a honvédelmi kötelezettség tartalmát, elrendelésének és teljesítésének rendjét, — a polgári védelmi tervek rendszerét, tartalmát, — a polgári védelmi szervezetek alkalmazási készenlétbe helyezését és működtetését, — a polgári védelmi szervezetek létrehozásának és felkészítésének módszereit, — a polgári védelmi szervezetek működéséhez szükséges anyagi, technikai eszközök rendszerét, — az egyéni védőeszközök és műszerek fajtáit, — a sugárdózis-, sugárszint- és szennyezettségmérés eszközeit, — a vegyi anyagokat kimutató azonosító eszközöket, — a gázálarcok, légzésvédő eszközök használatát, — a minősített időszak fogalmát, tartalmát, — a katasztrófa fogalmát, fajtáit, jellemzőit. A biztonságszervező munkája során alkalmazni tudja — a polgári védelem és katasztrófa-elhárítás jogszabályait, — a polgári védelmi tervekből adódó feladatok ellátásának szervezését, — a műszaki mentés és mentesítés eszközeit és módszereit, — a rendkívüli események bekövetkezésekor végrehajtandó feladatokat, — a polgári védelmi képzések és kiképzések elveit és módszereit. A biztonságszervező legyen képes — a védelmi felkészülési, polgári védelmi és katasztrófa-elhárítási okmányokat, terveket, dokumentációkat szakmai útmutatás szerint elkészíteni, — az oktatásokat, foglalkozásokat megtartani, és azok alapján a végrehajtást megszervezni, az illetékes hatósággal szorosan együttműködni, — az egyéni védőeszközöket használni, — a vegyi anyagokat kimutató és sugárzást mérő eszközöket használni, — rendkívüli események során az élet- és vagyonvédelmi teendők megszervezésében és végrehajtásában részt venni. Gazdaság, vezetés, szervezés Biztonságszervező II. (középfokú) A biztonságszervező ismerje — a piacgazdaság működésének, alapelvét, sajátosságait, — a piac fogalmát, főbb szereplőit, a kereslet-kínálat és az ár szerepét, — a piac működésének sajátosságait, — a vállalkozás, kockázat, a költség, az eredmény, a haszon fogalmát, — a adók fajtáit, rendeltetését, a törvény alapelveit, — a szervezés célját, néhány módszerét, — a legismertebb vezetési módszereket, — a számítógép működésének alapelvét, főbb alkotórészeit, az adathordozókat, — az iroda- és munkaszervezés alapelveit, — a vagyon és a tőke közötti különbséget, szerepüket a gazdaságban, — az állam szerepének néhány jellemző megnyilvánulását a gazdasági folyamatokban, — az ismertebb vállalkozási formákat, ismérveiket. 1998/50. szám Biztonságszervező I. (Felsőfokú) A biztonságszervező ismerje — a piacgazdaság működési rendjének sajátosságait, — a piac fogalmát, szereplőit, a kereslet-kínálat és az ár szerepét, — a vagyon és a tőke különbségét, szerepét a gazdaságban, — a fedezeti elvet, alkalmazásának szemléltetését, — a vállalkozás és a kockázat fogalmát, — az állam szerepét a gazdaságban, — a számviteli rend célját, rendező elveit, — az adók fajtáit, rendeltetését, az adótörvény alapelveit, — a vezetés funkcióit, a vezetési módszereket, az empátia szerepét a vezetésben, — a menedzsment fogalmát, szerepét, — a munkalélektan és az ergonómia alapvető összefüggéseit, — a kommunikáció jelentőségét, módjait, — a hierarchikus rend lényegét, a felelősség érvényre juttatásának főbb módszereit, — a különböző oktatási rendszereket, — a szervezés eszközrendszerét, főbb módszereit, — a számítógép működésének alapelvét, főbb alkotórészeit, alkalmazása jellemző területeit, — a különböző adathordozókat, — az ismertebb szoftverek jellemzőit, — az átlagos számítógépes munkahely felépítését, — az adatvédelem elveit és gyakorlatát, — az informatika fogalmát, — az iroda- és munkaszervezés elveit és módszereit, — a folyamatszabályozás elveit és módszereit, — a legitim gazdasági társasági formákat, jellemzőiket, csoportosításukat. Jogi ismeretek Biztonságszervező II. (középfokú) A biztonságszervező ismerje — a Magyar Köztársaság államformáját, a hatalmi ágak szétválasztásának elvét, — az állam szervezetét és intézményei rendszerét, — az alapvető állampolgári jogokat és kötelezettségeket, — a jogforrások hierarchiáját, — az Országgyűlés és a Kormány jogkörét, — a polgári jog alapelveit, a Ptk. szerkezeti felépítését, — a tulajdonjog megszerzésének módját, a tulajdonformák közötti különbséget, — a szerződés fogalmát, alanyait, a szerződés tartalmára vonatkozó főbb előírásokat, — a birtokvédelem főbb eszközeit, — a személyhez fűződő jogokat, védelmének lehetőségeit, — a kártérítés általános szabályait, (a felelősséget), — a büntetőjog fogalmát, a Btk. szerkezeti tagozódását, — a bűncselekmény fogalmát és jogi ismérveit, — az ismertebb vagyon elleni (gazdasági) bűncselekmények tényállását, — az ismertebb élet elleni bűncselekmények tényállását, — a kényszer, a fenyegetés értelmezését, — a jogos védelem és a végszükség értelmezését, az arányos válasz elvét, — a biztonságszervezői tevékenységet meghatározó jogszabályokat, — a közigazgatási eljárásba vont jellemző ügyeket. Biztonságszervező I. (Felsőfokú) A biztonságszervező ismerje — a Magyar Köztársaság Alkotmányának szerkezeti felépítését, — a hatalmi ágak felsorolását, szétválasztásuk alapelveit, — az Országgyűlés és a Kormány működési rendszerét, jog- és hatáskörét, — az állam szervezetét és intézményei rendszerét, — az alapvető állampolgári jogokat, kötelességeket, — a jog és a jogrendszer meghatározását, tagozódását, — a polgári jog alapelveit, a Ptk. szerkezeti felépítését, — a személyhez fűződő jogokat, védelmük lehetőségeit, — a szerződés fogalmát, alanyait, — a szerződés létrejöttére, alakiságára vonatkozó főbb szabályokat, — a szerződés módosításának szabályait, megszegésének főbb következményeit, — a tulajdonjog megszerzésének módját, a tulajdonformák közötti különbséget, — a birtokvédelem főbb eszközeit, módszereit, — a kártérítés általános szabályait, (a felelősséget), — a Btk. szerkezeti felépítését, a bűncselekmény fogalmát és jogi ismérveit, — az ismertebb vagyon elleni (gazdasági) bűncselekmények tényállását, — az ismertebb élet elleni bűncselekmények tényállását, — a kényszer és a fenyegetés értelmezését, — a jogos védelem és a végszükség értelmezését, az arányos válasz elvét, — a magánlaksértés, a személyes szabadság megsértésének törvényi tényállását, — a biztonságszervezői tevékenységet meghatározó jogszabályokat. 1998/50. szám IV. A szakképesítés vizsgáztatási követelményei

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes